**Άσκηση επαγγελματικής αυτογνωσίας**

* Γράψε σε ένα χαρτί την αυτοβιογραφία σου, υπογραμμίζοντας ιδιαίτερα τους παράγοντες, τις συνθήκες, τις ευκαιρίες, τις σχέσεις και τα σημαντικά περιστατικά που σημάδεψαν ως σήμερα τη μαθητική σου ζωή.
* Ποιο/α απ’ όλα αυτά πιστεύεις ότι έχουν άμεση σχέση με την επιλογή σου να γίνεις εκπαιδευτικός και τον τρόπο που φαντάζεσαι το ρόλο σου μέσα στην τάξη;

**Θα σε βοηθήσουν οι παρακάτω ερωτήσεις**

* Τι είδους μαθητής/τρια ήσουν κατά τη διάρκεια της σχολικής σου εκπαίδευσης (από το νηπιαγωγείο μέχρι και το λύκειο); Είχες κάποιον ή κάποια αγαπημένο/η εκπαιδευτικό; Γιατί ήταν ο/ αγαπημένος/η σου εκπαιδευτικός;
* Με ποιους τρόπους εσύ μάθαινες καλύτερα;
* Σου συνέβη κάποιο ιδιαίτερο περιστατικό στη μαθητική σου ζωή που σε έκανε να αντιληφθείς με ποιο τρόπο μπορείς καλύτερα να μαθαίνεις; Πώς θα αξιοποιήσεις αυτή σου τη γνώση για να ενισχύσεις τη μάθηση των παιδιών;
* Τι σε οδήγησε να δηλώσεις το Τμήμα που φοιτάς, να διδάξεις και να γίνεις εκπαιδευτικός;
* Μερικοί άνθρωποι λένε ότι ο τρόπος με τον οποίο διδάσκει ένας εκπαιδευτικός έχει να κάνει με τον τρόπο που αυτός διδάχτηκε κατά τη διάρκεια των σχολικών του εμπειριών. Άλλοι πάλι λένε ότι διδάσκουμε ακολουθώντας τον τρόπο με τον οποίο εμείς οι ίδιοι μαθαίνουμε. Με ποια από τις δύο υποθέσεις συμφωνείς και γιατί;